**Komarnica** je naseljeno mjesto u Republici Hrvatskoj u općini Staro Petrovo Selo u Brodsko-posavskoj županiji.

O naselju
---------

U Komarnici se nalazi kapela Svetog Leonarda opata (1746. god. drvena kapela, 1765. nova kapela sagrađena od greda oblijepljena i okrečena, s tornjem i zvonom). Naselje pripada župi sv. Marije Magdalene iz Štivice, Novokapelačkom dekanatu Požeške biskupije. U naselju djeluje Dobrovoljno vatrogasno društvo,osnovano 1952, udruga građana "Udruga Sv. Leonard Komarnica",kojoj je osnovni cilj unapređenje kvalitete života na selu,očuvanje starih običaja,informiranje mještana o važnim pitanjima,te druženje članova,Nogometni klub Sloga i udruga pčelara.U selu ima područna škola - od 1-4 razreda,a od 5-8 razreda se ide u Staro Petrovo Selo.

Kroz selo protječe potok kojem je izgradnjom auto-puta (današnje auto-ceste) presječen tok,tako da za ljetnih mjeseci presušuje.U centru sela se nalazi društveni dom (prostorija tzv. čitaona,vatrogasno spremište i sala) i područna škola sa stanom za učitelja. Nedaleko od sela prema jugu/Radinju postoji izletište "Marina jama".
Susjedna sela su: Štivica-na zapadu, Vrbova-na sjeveru i Magić Mala -na istoku.Asfaltirana cesta je preko Vrbove i Štivice, dok je put za Magić Malu poljski put.
Od 50-ih do kraja 80-ih (do početka Domovinskog rata) veliki dio stanovništva se bavio izradom suvenira od drveta i na taj način rješavao svoju egzistenciju i izgradili kuće i gospodarske objekte. U to vrijeme su tri poduzeća u selu imale svoje ispostave za otkup suvenira (Dom - Ljubljana, Radinost - Beograd i Rukotvorine - Zagreb). Zbog velikog obujma posla dio poslova su dobivali i stanovnici Davora, Orubice i ostalih naselja.

Zemljopis
---------

Komarnica se nalaze u Crnac polju istočno od Nove Gradiške, 10 km jugoistočno od Starog Petrovog Sela, susjedna naselja su Magić Mala na istoku, Vrbova na sjeveru i Štivica na zapadu.
Selo se proteže sjever-jug,i na cesti prema zapadu (prema Štivici) su tri kuće.
Poveznice s ostalim naseljima su asfaltirana cesta prema Vrbovi i Štivici,kao i makadam prema Magić Maloj.

Stanovništvo
------------

God. 1730. Komarnica je imala 28 kuća, a 1746. 30 kuća.
God. 1760. Komarnica je imala 27 kuća, 63 obitelji i 317 stanovnika.
God. 1769. selo je imalo 24 kuće 52 obitelji i 278 stanovnika.
Oko 1800. Komarnica je imala 333 stanovnika, 1837. 313 katolika.  
Prema popisu stanovništva iz 2001. godine Komarnica je imala 302 stanovnika. 

***Kretanje broja stanovnika 1857.-2011.***

Izvori
------

1. ↑  Andrija Zirdum, "Počeci naselja i stanovništvo brodskog i gradiškog kraja 1698.-1991."
2. ↑  Naselja i stanovništvo Republike Hrvatske 1857.-2001. www.dzs.hr
3. ↑  Popis stanovništva Republik Hrvatske 2011. www.dzs.hr

Vanjske poveznice
-----------------

* O Komarnici na službenim stranicama Općine Staro Petrovo Selo Arhivirano 2010-01-29 na Wayback Machine-u

  


*Ovaj nedovršeni članak o **naselju** u Hrvatskoj:* **Komarnica (Staro Petrovo Selo)** *treba dopuniti.   
Dopunite ga prema pravilima Wikipedije.*


| * p
* r
* u
Naselja u sastavu Općine Staro Petrovo Selo |
| --- |
| Blažević Dol • Donji Crnogovci • Godinjak • Gornji Crnogovci • Komarnica • Laze • Oštri Vrh • Starci • Staro Petrovo Selo • Štivica • Tisovac • Vladisovo • Vrbova |